கேள்வி: தாழ்சுழற்சி என்பது என்ன?
பதில்: தாழ்சுழற்சி, என்பது கழிவுப் பொருள் அல்லது தேவையற்ற உற்பத்திப் பொருட்களை முன்னதிலும் தரம்குறைந்த அல்லது குறைந்த செயற்பாட்டுத்திறன் கொண்ட புதிய பொருட்களாகவோ உற்பத்திப் பொருட்களாகவோ மாற்றுவதைக் குறிக்கும். இது ஒருவகை மறுசுழற்சி ஆகும். தாழ்சுழற்சியின் நோக்கம் அடிப்படையில் பொருட்கள் கழிவுகளாக வீசப்படுவதைத் தடுத்தல், தேவைகளுக்காகப் புதிதாக மூலப்பொருள் பயன்படுத்துவதைக் குறைத்தல், ஆற்றல் பயன்பாட்டைக் குறைத்தல், வளி மாசடைதல் குறைத்தல், பசுங்குடில் வளிமம் வெளிவிடப்படுவதைக் குறைத்தல் என்பனவாகும். சிலவகை நெகிழிப் பொருட்கள் தரம் குறைவான நெகிழிப்பொருட்களாக மறுசுழற்சியடைதல் தாழ்சுழற்சிக்கு ஒரு எடுத்துக்காட்டு ஆகும்.
கேள்வி: தாழ்சுழற்சி - எடுத்துக்காட்டுகள் பற்றி தகவல் சொல்.
பதில்: * அலுவலகத் தாள் கழிவுகளைக் கழிப்பறைத் தாள்களாக மறுசுழற்சி செய்தல். * எறியத்தக்க மின்கலம் கூடிய வலுத் தேவைப்படும் கருவிகளிலிருந்து குறைந்த வலுத்தேவைப்படும் கருவிகளுக்கு மாற்றுதல். * பழைய துவாலைகளைச் சுத்தம் செய்வதற்கான துணிகளாகப் பயன்படுத்துதல். * வழக்கற்றுப் போன தொழில்நுட்பக் கருவிகளை மாற்றுத் தேவைகளுக்குப் பயன்படுத்தல். எடுத்துக்காட்டாக பழைய கணினிகளை பாட்டுக் கேட்பதற்குப் பயன்படுத்தல். * உடந்த செங்கல் காங்கிறீட்டுத் தயாரிப்பின்போது சரளைக் கற்களுக்குப் பதிலாகப் பயன்படுத்தல்.